wickkiey/tamil-wikipedia-chunked huggingface dataset:
# எசுப்பானியப் பேரரசு

**எசுப்பானியப் பேரரசு** (*Spanish Empire*) என்பது ஐரோப்பா, அமெரிக்கா, ஆப்பிரிக்கா, ஆசியா, ஓசியானியா ஆகிய உலகப்பகுதிகளில், எசுப்பானியா நேரடியாக ஆட்சிசெய்த பிரதேசங்களையும் குடியேற்றங்களையும் உள்ளடக்கிய நிலப்பரப்பு ஆகும்.  
எசுப்பானியப் பேரரசு கண்டுபிடிப்புக் காலத்திலிருந்து தொடங்கியது. எனவே, உலகளாவிய விரிவுகொண்ட முதல் பேரரசுகளுள் ஒன்றாக அது திகழ்ந்தது. ஆப்சுபர்க்கு (Habsburg) வம்ச அரசர்களின் ஆட்சியின்கீழ் எசுப்பானியாவின் உலகளாவிய அதிகாரம் தன் உச்சக்கட்டத்தை எட்டியது. எசுப்பானியா ஓர் உலக வல்லரசாக மாறியது.  
எசுப்பானியா 15ஆம் நூற்றாண்டில் பேரரசாக மாறத் தொடங்கியதிலிருந்து, நவீன உலக விரிவாண்மையும் ஐந்து நூற்றாண்டுகளாக ஐரோப்பா உலக அளவில் கோலோச்சிய செயல்பாடும் ஆரம்பித்தது. எசுப்பானியா 1492இல் தொடங்கி அமெரிக்கா நோக்கி கடற்பயணங்களை மேற்கொண்டது. அதிலிருந்து சுமார் ஆறு நூற்றாண்டுகளாக எசுப்பானியாவின் ஆதிக்கம் ஐரோப்பிய எல்லைகளைத் தாண்டிச் சென்றது. எசுப்பானியாவின் குடியேற்ற ஆதிக்கத்தின் கீழ் இருந்த ஆப்பிரிக்க பிரதேசங்கள் 1970களில் சுதந்திரம் அடைந்தன. அதுவரையிலும் எசுப்பானியாவின் பேராண்மை உலகளவில் நீடித்தது.
# எசுப்பானியப் பேரரசு

## எசுப்பானியாவின் பகுதிகள் ஒன்றுபடுதல்

எசுப்பானியாவில் நிலவிய மாகாண ஆட்சிகளுள் கஸ்தீலியா பிரதேசமும் அரகோன் பிரதேசமும் முதன்மைபெற்றிருந்தன. கஸ்தீலியாவின் ஆட்சியைப் பிடிக்க 1475-1479 காலகட்டத்தில் நிகழ்ந்த போரில் இசபெல்லா அணி வெற்றிபெற்றது. அதை எதிர்த்த ஹுவானா அணி தோல்வியுற்றது. இசபெல்லா ஏற்கனவே அரகோன் பிரதேச இளவரசரான பெர்டினான்டு என்பவரை மணந்திருந்ததால், கஸ்தீலியாவும் அரகோனும் ஒரே அரசர்களின் கீழ் வரலாயின. இசபெல்லாவும் பெர்டினான்டும் "கத்தோலிக்க அரசர்கள்" (*Catholic Monarchs*- எசுப்பானியம்: *los Reyes Catolicos*) என்னும் பெயராலும் அழைக்கப்படுகிறார்கள்.
# எசுப்பானியப் பேரரசு

## முசுலீம் ஆட்சி முடிவுறல்

1472இல், எசுப்பானிய அரசர்களான இசபெல்லா-பெர்டினான்டு தம்பதியர் ஆட்சியின்போது கிரனாடா பிரதேசத்தில் நிலவிய முசுலீம் ஆட்சி முறியடிக்கப்பட்டு, கிரனாடா பகுதி கஸ்தீலியா அரசின் கீழ் கொண்டுவரப்பட்டது. இவ்வாறு, எட்டு நூற்றாண்டுகளாக எசுப்பானியாவிலும் போர்த்துகல் பகுதிகளிலும் நிலவிய முசுலீம் ஆட்சி முற்றிலுமாக முடிவுற்றது. இது "ஆட்சி மீட்பு" (*Reconquest* - எசுப்பானியம்: *Reconquista*) என அழைக்கப்படுகிறது.
# எசுப்பானியப் பேரரசு

## கிறிஸ்டோபர் கொலம்பஸ் கடல் பயணம் மேற்கொள்ளல்

அதே 1472ஆம் ஆண்டில் எசுப்பானிய அரசர்களான இசபெல்லா-பெர்டினான்டு தம்பதியர் ஆதரவோடு, கிறிஸ்டோபர் கொலம்பஸ் அட்லான்டிக் பெருங்கடலில் மேற்குத் திசை நோக்கிப் பயணம் சென்று இந்தியாவுக்குக் கடல்வழி கண்டுபிடிக்க முயன்றார். ஆனால், இந்தியாவை வந்தடைவதற்குப் பதிலாக அமெரிக்கா என்னும் புதியதொரு பெருநிலப்பகுதியைக் கண்டுபிடித்தார்.  
அதிலிருந்து ஐரோப்பா, குறிப்பாக எசுப்பானியா, அமெரிக்காக்களில் குடியேற்ற ஆதிக்கம் ஏற்படுத்தத் தொடங்கியது.
# எசுப்பானியப் பேரரசு

## ஆதாரங்கள்

=
# பார்த்தோலின் சுரப்பி

**பார்தோலின் சுரப்பிகள் ** (*Bartholin's glands*) என்பன பெண்ணின் புணர்புழைத் துளையின் இடது மற்றும் வலது புறத்தில் சற்றே கீழாக உள்ள இரு சுரப்பிகளாகும். இவை பதினேழாம் நூற்றாண்டில் *காசுபர் பர்தோலின் த யங்கர்* (1655-1738) என்ற தென்மார்க்கு உடற்கூற்று மருத்துவரால் கண்டறியப்பட்டது.
# பார்த்தோலின் சுரப்பி

## உடற்கூற்றியல்

இந்தச் சுரப்பிகள் பாலுறவு எளிதாக நடந்தேற சளி நீர்மத்தை சுரக்கிறது. பர்தோலின் சுரப்பிகள் பெண்ணின் பால்வினைத் தூண்டலின்போது மிகச்சிறிய அளவுகளில் (ஓரிரு சொட்டுக்கள்) நீர்மத்தை சுரக்கின்றன.  
சிலநேரங்களில், பர்தோலின் சுரப்பிகள் நோய் தொற்றால் தாக்கப்படும்போது வீங்கி மிகவும் வலி உண்டாகிறது. இதனை நுண்ணுயிர் எதிர்ப்பி கொண்டு மருத்தவர் குணமாக்குவார்.
# பார்த்தோலின் சுரப்பி

## தொடர்புடைய பக்கங்கள்

- இசுகேன் சுரப்பிகள்
# மராத்தி எழுத்தாளர்கள் பட்டியல்

மராத்தி எழுத்தாளர்கள் பட்டியல்
- ஏகநாதர் (एकनाथ)
- துக்காராம் (तुकाराम)
- நாமதேவர் (नामदेव)
- பாண்டுரங்க வாமன் காணே (पांडुरंग वामन काणे)
- பால கங்காதர திலகர் (बाळ गंगाधर टिळक)
- வினோபா பாவே (विनायक नरहरी भावे) (विनोबा भावे)
- வினாயக் தாமோதர் சாவர்க்கர் (विनायक दामोदर सावरकर)
# பாளையம் (ஆட்சி நிர்வாக முறை)

இக்கட்டுரை பாளையம் என்னும் **ஆட்சி நிர்வாக முறையைப் பற்றியது**
''  
**பாளையம்** என்பது தமிழகத்தில் விஜயநகரப் பேரரசின் ஆட்சி நடைபெற்றபோது, மதுரை மண்டலத்தை விசுவநாத நாயக்கர் மதுரை நாயக்க அரசாக உருவாக்கினார். விஜயநகரப் பேரரசின் படை மானிய முறையில் அமைந்த நாயக்கர நிர்வாக முறையைத் தழுவி அமைத்த பாளையப்பட்டு எனும் புதிய முறை ஆகும். இம்முறையின் கீழ் மதுரையை மையமாகக் கொண்டு மதுரை மண்டலம் 72 பாளையங்களாகப் பிரிக்கப்பட்டது. இப்பாளையம் ஒவ்வொன்றும் ஒரு படைநிலை ஆகும். இப்பாளையத்தை நிர்வாகம் செய்வதற்காக நியமிக்கப்பட்ட தலைவன் பாளையக்காரர் எனப்பட்டார்.
# பாளையம் (ஆட்சி நிர்வாக முறை)

## பாளைய முறை

"பாலாமு” என்கிற தெலுங்கு மொழிச் சொல்லிலிருந்து பாளையம் என்ற சொல் உருவானது. பாலாமு என்றால் படை முகாம் என்று பொருள்படும்.இன்றைய தெலங்கானாவில் இப்பொழுது வாரங்கல் என அழைக்கப்படும் ஓருகல்லைத் தலைநகராகக் கொண்ட காகதிய அரசால் பாளைய முறை ஏற்படுத்தப்பட்டது என்று ஒரு சில வரலாற்று அறிஞர்கள் கூறுகிறார்கள். விஜயநகர பேரரசர்களில் முக்கியமான அரசரான குமார கம்பனன் கி.பி 1336 -. கி.பி. 1378 மதுரையை பிடித்தார்.கேரளா , ஆந்திரா , கர்நாடகா , தமிழ்நாடு என்று துங்கபத்ரா ஆற்றுக்குத் தெற்கில் உள்ள அனைத்து பகுதியையும் தன் வசம் கொண்டு வந்து விரிந்த பேரரசை ஏற்படுத்தினார். விஜயநகர அரசு விரிந்து பரந்திருந்ததால் பேரரசை பாளையம் எனும் சிறு சிறு பகுதிகளாகப் பிரித்து அரசாங்க வசதிக்காக அமைத்து கொண்டார். இம்முறையின்படியே பின்னாளில் விசுவநாத நாயக்கர் 72 பாளையங்களாக நாட்டைப் பிரித்து மதுரையை தலைநகராக கொண்டு மதுரை நாயக்கர் அரசை ஏற்படுத்தினார். இது பின்னாளில் 200 பாளையங்கள் வரை பிரிக்கப்பட்டன.
# பாளையம் (ஆட்சி நிர்வாக முறை)

## **பாளையங்களின் பட்டியல்**

1. அம்மையநாயக்கனூர்
1. அத்திப்பட்டி
1. அழகாபுரி
1. ஆய்க்குடி
1. ஆற்றங்கரை
1. இளசை
1. இரசக்கயனூர்
1. இலக்கையனூர்
1. இடையக்கோட்டை
1. இராமகரி
1. உதயப்பனூர்
1. ஊற்றுமலை
1. ஊர்க்காடு
1. எட்டையபுரம்
1. ஏழுமலை
1. ஏழாயிரம் பண்ணை
1. கடலூர்
1. கல்போது
1. கன்னிவாடி
1. கம்பம்
1. கண்டமனூர்
1. கவுண்டன்பட்டி
1. கடம்பூர்
1. காமநாயக்கனூர்
1. காடல்குடி
1. காசையூர்
1. குமரவாடி
1. குளத்தூர்
1. குருவிகுளம்
1. கூடலூர்
1. கொல்லப்பட்டி
1. கொல்லங்கொண்டான்
1. கோலார்பட்டி
1. கோட்டையூர்
1. கோம்பை
1. சந்தையுர்
1. சக்கந்தி
1. சமுத்தூர்
1. சேத்தூர்
1. சிவகிரி
1. சிங்கம்பட்டி
1. சுரண்டை
1. சொக்கம்பட்டி
1. தலைவன்கோட்டை
1. தேவாரம்
1. தொட்டப்பநாயக்கனூர்
1. தோகைமலை
1. தும்பிச்சிநாயக்கனூர்
1. படமாத்தூர்
1. பாஞ்சாலங்குறிச்சி
1. பாவாலி
1. பெரியகுளம்
1. போடிநாயக்கனூர்
1. ரோசலைப்பட்டி
1. வடகரை
1. வாராப்பூர்
1. விருப்பாட்சி
1. வெள்ளிக்குன்றம்
1. விரமலை
1. நத்தம்
1. நடுவக்குறிச்சி
1. நாகலாபுரம்
1. நிலக்கோட்டை
1. நெற்கட்டும் செவல்
1. மணியாச்சி
1. மருங்காபுரி
1. மன்னார்கோட்டை
1. மலைப்பட்டி
1. மருதவானையூர்
1. முதுவார்பட்டி
1. முல்லையூர்
1. மேல்மாந்தை
# பாளையம் (ஆட்சி நிர்வாக முறை)

## ஆதாரம்

- டாக்டர் ஜே. தியாகராஜன் எழுதிய “தமிழக வரலாறு” பக்கம்-61.
# பாரதம் படித்தல்

**பாரதம் படித்தல்** என்பது தமிழ்நாட்டின் கிராமப்பகுதிகளில் திருவிழாக்களின் போது நிகழ்த்தப்படும் ஒரு நிகழ்ச்சியாகும். பாரதம் படித்தல் பொதுவாக கூத்தாண்டவர் மற்றும் திரௌபதி அம்மன் கோவில்களில் முக்கிய நிகழ்வாகும். திருவிழா சாட்டியதிலிருந்து பதினெட்டு நாட்கள் தினமும் கோவில் திடலின் ஒரு புறத்தில் அமைக்கப்பட்ட மேடையில் மகாபாரதம் நூலைப் படிப்பர். செய்யுள்வடிவில் அமைந்த பாடல்கள் பாடி விளக்கமளித்தல், கதை நிகழ்வுகளைச் சொற்பொழிவாகச் செய்தல், பாடலும் விளக்கமும் இணைந்த கதாகாலட்சேபம் எனும் வடிவில் பாரதம் படித்தல் நிகழும்.
# பாரதம் படித்தல்

## வரலாறு

சாளுக்கிய மன்னன் புலிகேசிக்கும் பல்லவர்களுக்கும் கி.பி ஏழாம் நூற்றாண்டில் பகைமை வளர்ந்தது. பல்லவ மன்னன் மகேந்திரவர்மன் புலிகேசியால் தோற்கடிக்கப்பட்டு காஞ்சியிலிருந்து துரத்தப்பட்டான். இதற்கு பழிவாங்க சபதமேற்ற அவனது மகன் நரசிம்மவர்மன்(மாமல்லபுரம் நகரை தலைநகராக கொண்டு ஆட்சி செய்த அரசன் மாமல்லன்), இதற்காக மக்களுக்கு போர்க்குணம் ஏற்படச் செய்யவேண்டும் என்பதற்காக பாரதம் படிக்கும் பழக்கத்தை ஏற்படுத்தினான் என வரலாற்று ஆய்வாளர்கள் கூறுவர். இதன் பலனாக கி.பி.642 ஆம் ஆண்டில் இரண்டாம் புலிகேசி தோற்கடிக்கப்பட்டான். பாதாமி நகர் (இது கருநாடக மாநிலத்தில் உள்ள நகரம் - தமிழில் வாதாபி என அழைக்கப்படுகிறது) அழிக்கப்பட்டது.
# பாரதம் படித்தல்

## திரௌபதி அம்மன்

நரசிம்மவர்மனது படைவீரர்களாக இருந்தவர்கள் வன்னியர்கள் ஆவர். பாதாமியை வென்ற படைக்கு தலைமையேற்றவர் வன்னியர் குலத்தைச் சேர்ந்த பரஞ்சோதி என்கிற சிறுதொண்டர் ஆவார். இத்தாக்கத்தினால் வன்னியர்களிடையே அவர்கள் வாழும்பகுதிகளில் பாரதம் படிக்கும் பழக்கம் பரவலாக ஏற்படத்தொடங்கியது. பாரதம் படிக்கும் பழக்கத்திலிருந்து பாரதக்கூத்து வந்தது. பாரதக்கதையின் பாதிப்பால் வன்னியர்கள் வாழும் பகுதிகளில் திரௌபதி அம்மன் கோவில்கள் உருவாயின.
# பாரதம் படித்தல்

## வன்னிய புராணம்

இத்தாக்கத்தின் விளைவாக வன்னிய புராணம் என்ற ஒரு கதையும் உருவானது. வாதாபி சூரனை அழிக்க வேண்டும் என்பதை நோக்கமாகக் கொண்ட வன்னிய புராணம், வன்னியர்களிடையே கதையாகப் பரவியிருந்தது. வன்னியர்களின் தலைவன் வீரவன்னிய ராசன், வாதாபியை அழிப்பதற்காக சிவனால் தோற்றுவிக்கப்பட்டவர். வாதாபி அரக்கனை அழிக்கப் புறப்படும்போது அவருடைய மனைவி மந்திரமாலா போரின் விளைவு என்னவாகுமோ என கவலைப்படுகிறாள். அதற்கு வன்னியராசன் "என்னுடன் நாய் வருகிறது. நான் போரில் இறந்தால் நாய் திரும்பிவரும், வீட்டில் ஏற்றப்பட்ட காமாட்சி விளக்கு அணையும், மல்லிகைப் பூ வாடும்" என்று சொல்லிவிட்டு செல்கிறார். வன்னியராசன் செல்லும் வழியில் ஆறு குறுக்கிடுகிறது. அவர் ஆற்றைக் கடந்து சென்றுவிடுகிறார். ஆனால் நாய் கடக்க முடியாமல் திரும்பி விடுகிறது. நாயைப் பார்த்த மந்திரமாலா கணவர் இறந்துவிட்டதாகக் கருதி தாலியை அறுத்துவிடுகிறாள். வீட்டில் விளக்கு அணையாததையும், மலர் வாடாதைதையும் அவள் கவனிக்கவில்லை. போரில் வெற்றிபெற்று திரும்பும் வீரவன்னிய ராசன் தன் மனைவி விதவைக் கோலத்தில் இருப்பதைக் கண்டு அதிர்ச்சியடைகிறான். நடந்ததை அறிந்து மீண்டும் தாலி கட்டுகிறான். இப்படி தாலியை அறுத்துக்கட்டக்கூடிய பழக்கம் வன்னியர்களிடையே இருக்கிறது. இன்றைக்கும் ஆடி 18 அன்று தாலியை அறுத்துக்கட்டும் சடங்கை பல வன்னியர்கள் செய்கின்றனர். இக்கதை வன்னியக்கூத்து என்ற பெயரில் கூத்தாகவும் நடத்தப்படுகிறது. வன்னியர் புராணத்தில் உள்ள ஒரு கதை, பாரதக் கதையில் உட்புகுத்தப்பட்டு கடைசியில் அரவாணிகளுடனும், கூத்தாண்டவருடனும் தொடர்புபடுத்தப்படுகிறது.  
வன்னிய புராணம், பாரதக் கதை - இவை இரண்டுமே வன்னிய மக்களுக்கு போர்க்குணம் ஏற்பட வேண்டும் என்பதற்காக பல்லவ மன்னனால் திட்டமிட்டு உருவாக்கப்பட்டவை. பாரதம் படிப்பதற்கென்று பல மானியங்களை பல்லவ மன்னர்கள் அளித்துள்ளதை கல்வெட்டுகள் காட்டுகின்றன. பாரதக் கதையின் பாதிப்பால் உருவான திரௌபதி அம்மன் கோவில்களிலும், கூத்தாண்டவர் கோவில்களிலும் பாரதம்படித்தல் என்பது இன்றும் ஒரு பண்பாட்டு மரபாக விளங்கி வருகின்றது .  
1. நாட்டுப்புறத் தெய்வங்கள் களஞ்சியம் - சு. சண்முகசுந்தரம் 2009. வெளியீடு: காவ்யா, 16 – இரண்டாம் குறுக்குத் தெரு, டிரஸ்ட்புரம், சென்னை-24.
1. தமிழ்ச் சமுதாயமும் நாட்டுப்புறப் பண்பாடும் - துளசி. இராமசாமி 1997, விழிகள் பதிப்பகம்,சென்னை-42.
1. தென்னிந்திய குலங்களும் குடிகளும் - எட்கர் தர்ஸ்டன் 1885.
1. வன்னிய புராணம், சைவ.கி.வீரப்பிள்ளை 1938.
1. Draupadi among Rajputs, Muslims and Dalits - Alf Hiltebeitel 1999.
# சுதந்திரத்தின் தங்க எழுதுகோல் விருது

**சுதந்திரத்தின் தங்க எழுதுகோல் விருது** (*Golden Pen of Freedom Award*) என்பது செய்தித்தாட்டுறையின் சுதந்திரத்திற்கும், மேம்பாட்டுக்கும், அதன் பாதுகாப்புக்கும் தனித்துவமான பங்களிப்புகளை வழங்கிய தனி நபர்கள், அமைப்புகளுக்கு வழங்கப்படும் ஒரு உலகளாவிய விருதாகும். இவ்விருது உலகச் செய்தித்தாள் நிறுவனத்தினால் 1961 முதல் வழங்கப்பட்டு வருகின்றது. விருது பெற்றவர்களின் தனிச்சிறப்பு என்பது திடமனம், அர்ப்பணிப்பு, சிறை வாழ்க்கை, உடல் சார்ந்த துன்புறுத்தல்கள், தணிக்கை, தலைமறைவு வாழ்க்கை, படுகொலை என்பவற்றை உள்ளடக்கியதாகும்.  
;விருது பெற்றோர்  
| நாடு |  |  |  |
| --- | --- | --- | --- |
| 1961 | அகமெது எமின் யல்மன் | துருக்கி |  |
| 1963 | செயின் வின் | பர்மா |  |
| 1964 | கேப்ரியல் மக்காசோ | கொங்கோ |  |
| 1965 | எஸ்மண்ட் விக்கிரமசிங்க | இலங்கை |  |
| 1966 | ஜூல்ஸ் டுபோய் | ஐக்கிய அமெரிக்கா |  |
| 1967 | மொக்டார் லூபிசு | இந்தோனேசியா |  |
| 1968 | கிறிஸ்தோசு லம்பிராக்கிசு | கிரேக்கம் |  |
| 1969 | செக்கொசிலவாக்கிய ஊடகம் | செக்கோசிலோவாக்கியா |  |
| 1970 | அல்பேர்ட்டோ கைன்சா பாஸ் | அர்ஜெண்டினா |  |
| 1972 | ஹுபெர்ட் பீவ்-மெரி | பிரான்சு |  |
| 1973 | அன்டன் பெட்ஸ் | செருமனி |  |
| 1974 | ஜூலியோ டி மெஸ்க்கிட்டா நேட்டோ | பிரேசில் |  |
| 1975 | சங்-மன் கிம் | தென் கொரியா |  |
| 1976 | ரவுல் ரீகோ | போர்த்துக்கல் |  |
| 1977 | ராபர்ட் ஹை லில்லி | வட அயர்லாந்து |  |
| 1978 | டொனால்ட் வுட்ஸ், பெர்சி கோபோசா | தென்னாப்பிரிக்கா |  |
| 1979 | கிளாடி பெல்லங்கர் | பிரான்சு |  |
| 1980 | ஜகோபோ டைமர்மேன் | அர்ஜென்டினா |  |
| 1981 | ஜோசு சேவியர் உரங்கா | ஸ்பெயின் |  |
| 1982 | ஜோகின் கமோரோ பரியோசு | நிக்கரகுவா |  |
| 1985 | ஜோகின் ரோசசு | பிலிப்பைன்சு |  |
| 1986 | அந்தோணி ஹியர்டு | தென்னாப்பிரிக்கா |  |
| 1987 | ஜுவான் பப்லோ கர்டெனாஸ் | சிலி |  |
| 1988 | நஜி அல்-அலி | பாலஸ்தீனிய பகுதிகள் |  |
| 1989 | செர்ஜெய் கிரிகோரியண்ட்சு | சோவியத் யூனியன் |  |
| 1990 | லூயிசு கபிரியேல் கனோ | கொலம்பியா |  |
| 1991 | கிதோபு இமன்யரா | கென்யா |  |
| 1992 | தை கிங் | சீனா |  |
| 1993 | பியசு ந்ஜவே | கேமரூன் |  |
| 1994 | ஒமர் பெதொவுசெட் | அல்ஜீரியா |  |
| 1995 | கவோ யூ | சீனா |  |
| 1996 | யிண்டரிமோ ரெசுடானொ டையசு | கியூபா |  |
| 1997 | 'னாசா போர்பா*, *ஃபெரல் ட்ரிபூன்*, *ஆசுலோபொடெஞ்சே'' | யுகோசிலேவிய, க்ரோதிய, பொஸ்னியா-ஹெர்சிகோவின கூட்டாட்சிக் குடியரசு |  |
| 1998 | தொஅன் வியட் ஹோட் | வியட்நாம் |  |
| 1999 | பரஜ் சர்கோஹி | ஈரான் |  |
| 2000 | னிஜார் நயூப் | சிரியா |  |
| 2001 | வின் டின், சன் சன் ந்வே | பர்மா |  |
| 2002 | கியோப்பிரி ந்யரோதா | ஜிம்பாப்வே |  |
| 2003 | பெலாருசிய பத்திரிக்கையாளர் சங்கம் | பெலாருஸ் |  |
| 2004 | ருஸ்லன் சலிபோவ் | உஸ்பெகிஸ்த்தான் |  |
| 2005 | மகுஜப் மொகமது சலி | சூடான் |  |
| 2006 | அக்பர் கஞ்சி | ஈரான் |  |
| 2007 | ஷீ டாவோ | சீனா |  |
| 2008 | லீ சாங்கிங் | சீனா |  |
| 2009 | னஜம் சேதி | பாகிஸ்தான் |  |
| 2010 | அகமது செய்தபதி | ஈரான் |  |
| 2011 | தவித் இசாக் | எரித்ரியா/ஸ்வீடன் |  |
| 2012 | அனபெல் எர்னாண்டசு | மெக்ஸிகோ | } |
# அதிர்வலை

of an attached shock on a sharp-nosed supersonic body.]]  
**அதிர்வலை** (Shock wave), (*அதிர்வு முகப்பு* (Shock front) அல்லது எளிமையாக *அதிர்வு* (Shock)) என்பது, ஒருவகையான பரவும் இடையூறு ஆகும். இதுவும் சாதாரண அலை போல் ஊடகங்கள் (காற்று, திரவம், அயனிமம் மற்றும் திண்மம்) வழியாக பரவுகிறது. சில வேளைகளில் ஊடகங்கள் இல்லாத இடங்களிலும், புலன் வழியாக (எ-கா: மின்காந்தப்புலன்) பரவுகிறது. அதிர்வலை திடீரென்று ஏற்பட்டு தொடர்பற்ற மாற்றத்தை ஊடகத்தில் ஏற்படுத்தும் தன்மை கொண்டது. அதிர்வின் குறுக்காக அழுத்தம், வெப்பம், அடர்த்தி ஆகியவை துரிதமாக அதிகரிக்கும். மீயொலிவேக பாய்வுகளில், விரிதலானது ஒரு விரிதல் விசிறி மூலமாக நடைபெறுகிறது. அதிர்வலையானது மற்றெந்த அலைகளையும் விட அதிவேகத்தில் ஓர் ஊடகம் வழியே பரவக்கூடியது.  
சாலிடான்களைப் போலன்றி (மற்றொரு வகை நேரிலா அலை) அதிர்வலைகளின் ஆற்றல் தூரத்தைப் பொறுத்து வெகுவேகமாக குறையும். மேலும், உடனேகும் விரிதல் அலையானது இதனோடு நெருங்கிவந்து பின் கலந்துவிடுகிறது, அதில் பகுதியாக அதிர்வலை கரைந்து போகிறது. மீயொலி வேக வானூர்திகளோடு தொடர்புடைய ஒலி முழக்கம், வானூர்தியால் உருவாகும் அதிர்வலை தரவீழ்ச்சியாலும் விரிதல் அலையோடு ஒன்றுகலப்பதாலும் உருவாகும் ஒலி அலையாகும்.  
அதிர்வலையானது ஓர் ஊடகத்தின் வழியே பரவும்போது, மொத்த ஆற்றல் மாறுபடுவதில்லை. ஆனால், வேலையாக மாற்றப்படக்கூடிய ஆற்றல் குறைகிறது மற்றும் சிதறம் (Entropy) அதிகரிக்கிறது. இது, எடுத்துக்காட்டாக, வானூர்திமேல் அதிகமான இழுவையை அதிர்வுகள் மூலம் ஏற்படுத்துகிறது.
# பாண்டிய குலோதயம்

**பாண்டிய குலோதயம்** என்பது தென்காசி பாண்டியர் காலத்தின் மண்டலக் கவி ஒருவரால் எழுதப்பட்ட பாண்டியர் வரலாற்று நூலாகும்.
# பாண்டிய குலோதயம்

## தகவல்கள்

1. சடையவர்மன் பராக்கிரம பாண்டியன் என்பவனே முதலில் தென்காசியைத் தலைநகராய் கொண்டு முடிசூடிய முதல் பாண்டிய மன்னனாவான்.
1. அவனுக்கு அடுத்து வந்த பாண்டிய மன்னர்கள் அனைவரும் தென்காசி கோயிலிலேயே முடிசூடினர். அதை அக்கோயில் கல்வெட்டுகளிலேயே பதித்தும் வைத்தனர்.
1. சுமார் பொ.பி. 1615ல் ஆண்ட கொல்லங்கொண்டான் என்ற பாண்டிய மன்னனே கடைசி பாண்டிய மன்னனாவான்.
# பாண்டிய குலோதயம்

## செய்தி மதிப்பீடு

1. சடையவர்மன் பராக்கிரம பாண்டியன் அடுத்து வந்த பாண்டிய மன்னர்கள் அனைவரின் கல்வெட்டுகளும் தென்காசி கோயிலிலேயே இருக்கிறது.
# விக்கிப்பீடியா:உங்களுக்குத் தெரியுமா/சூன் 27, 2012

- பொருளின் உண்மைத் தோற்றத்திலிருந்து காட்சிப் புலனுணர்வு மூலம் பெற்ற படிமம் வேறுபடுதல் **ஒளியியற்கண் மாயம்** (படம்) எனப்படும்.
- சூரிய மண்டலத்தின் மிகப்பெரிய துணைக்கோளான **கனிமீடு** அளவில் புதன் கோளை விடப் பெரியது.
- தமிழ்நாட்டில் காமராசர் ஆட்சிக்காலத்தில் **இலவச மதிய உணவுத் திட்டம்** அறிமுகப் படுத்தப்பட்டப் பிறகு ஏழைக் குழந்தைகளின் பள்ளி வருகை நாட்கள் அதிகரித்தது.
- **சர்வதேசத் தர புத்தக எண்**ணின் முதலாவது இலக்கம் புத்தகத்தின் மொழியையும், அடுத்த பிரிவிலுள்ள 4 இலக்கங்கள் புத்தக வெளியீட்டாளரையும், மற்றப் பிரிவு இலக்கங்கள் குறிப்பிட்ட புத்தகத்தைக் குறிக்கிறது.
- இந்து நம்பிக்கையின் படி **அரைஞாண்** அணிந்தோர், ஆடை அணியாவிடிலும் நிர்வாணிகளாய்க் கருதப்படுவதில்லை.
# இசுகேன் சுரப்பி

**இசுகேன் சுரப்பிகள் ** (Skene's glands, அல்லது **சிறு இடைகழி சுரப்பிகள்** அல்லது **சிறுநீர்க்குழாய் அடுத்த சுரப்பிகள்**) என்பன பெண்ணின் புணர்புழையின் மேற்புறச் சுவரில் அமைந்துள்ள சுரப்பிகளாகும். இவை சிறுநீர்க் குழாயில் வடிகின்றன.இவை ஜி ஸ்பாட்டிற்கு அண்மையில் உள்ளன.
ஆண்களின் முன்னிற்கும் சுரப்பிக்கு ஒத்தமைப்புடைய இனப்பெருக்க உறுப்பாகையால் இவை **பெண்ணின் புரோசுடேட்** என்றும் அழைக்கப்படுகின்றன.
இந்தச் சுரப்பிகளைக் கண்டறிந்த மருத்துவர் அலெக்சாண்டர் இசுகேன் நினைவாக இவை பெயரிடப்பட்டுள்ளன.
# சீன இசைக் கருவிகளின் பட்டியல்

சீனாவின் பாரம்பரிய மரபு இசைக்கருவிகளின் பட்டியல் இங்கு தரப்பட்டுள்லது
# சீன இசைக் கருவிகளின் பட்டியல்

## நரம்பிசைக்கருவி

- ழவாபு
- லியுசின்
- சியாயேசியம்
- ஹொபுஸ்
- தொங்புலா
- ழுவான்
- கொங்ஹு
- குசின்
# சீன இசைக் கருவிகளின் பட்டியல்

## கம்பி இசைக்கருவி

- பென்ஹு
- மாதுவ்சின்
- லெசின்
- நியூதெய்சின்
- கொவ்ஹு
- ஆவ்ஹு
# சீன இசைக் கருவிகளின் பட்டியல்

## காற்று இசைக்கருவி

- சிபிலி
- ஹொகுவான்
- சியொ
- குவெங்ச
- சியுன
- சங்
- ஹுலுசியொ
- திச்சி
# சீன இசைக் கருவிகளின் பட்டியல்

## தாள இசைக்கருவி

- யாங்சின்
- சிங்
- பியெசுங்
- லோ
- குவ்
# சீன இசைக் கருவிகளின் பட்டியல்

## முகவீணை (மோர்சிங்) போன்ற இசைக்கருவி

- காவ்சிய  
- சீனா ஏபிசி வளைதளம்
# ழவாபு

**ழவாபு** அல்லது **ரிவாபு** என்பது ஒரு வகை சீன நரம்பிசைக் கருவி ஆகும். சீனாவின் உய்கூர், தாஜிக் மற்றும் உஸ்பெக் இன மக்கள் இவ்விசைக் கருவியை மீட்டுகின்றனர். 14வது நூற்றாண்டில் தோன்றிய இவ்விசைக் கருவி, சுமார் 600 ஆண்டு வரலாறுடையது. 600 ஆண்டுகளுக்கு முன் சிங்ஜியாங் மற்றும் உள்நாட்டு, வெளிநாட்டுத் தேசிய இனங்களுக்கிடையிலான பொருளாதார மற்றும் பண்பாட்டுத் துறைகளிலான பரிமாற்றம் பரந்த அளவில் நடைபெற்றது. உய்கூர் இன மக்கள் அவர்களுடைய நாட்டுப்புற இசைக்கருவிகளின் அடிப்படையில் அந்நிய இசைக் கருவிகளின் மேம்பாட்டை ஏற்றுக்கொண்டு, சில புதிய வகை இசைக் கருவிகளைத் தயாரித்துள்ளனர். அவ்வகையில் உருவாக்கப்பட்ட இசைக்கருவியே *ழவாபு* எனப்படும் இசைக் கருவி ஆகும்.
# ழவாபு

## அமைப்பு

ழவாபு இசைக்கருவி ஒரு வகை வெட்டு மரத்தால் தயாரிக்கப்படுகின்றது. அதன் வடிவம் தனிச்சிறப்பியல்பு வாய்ந்தது. கருநாடக இசையில் பயன்படுத்தப்படும் தம்புராவின் வடிவத்தை சிறிதளவு ஒத்திருக்கும். அதன் மேற்பகுதி மெல்லியதாகவும், நீளமானதாகவும் இருக்கும். அதன் மேற்பகுதியின் நுனி வளைந்தது. அதன் கீழ் பகுதியின் முனையில் அரைப் பந்து வடிவில் இசையதிர்வு எழுப்பும் குடம் உள்ளது. இந்த இசைக்கருவியானது, மூன்று முதல் எட்டு வரை அல்லது ஒன்பது தந்திகளைக் கொண்டது. இதை இயக்கும் போது, அதன் மிக வெளிப்புறத்திலான தந்தி பயன்படுத்தப்படுகிறது. ஏனைய தந்திகளும் எதிரொலிப்பை முழங்கும்.
# ழவாபு

## வேறு பெயர்கள்

ழவாபு இசைக்கருவியின் வடிவம் பலவிதமானது. உய்கூர், தாஜிக் மற்றும் உஸ்பெக் இன மக்கள் சிங்ஜியாங் உய்கூர் தன்னாட்சிப் பிரதேசத்தில் வாழ்ந்த போதிலும், இவ்விசைக் கருவிக்கு, அவர்கள் வெவ்வேறு பெயர்களைச் சூட்டியுள்ளனர். தாஜிக் மக்களிடையில் ழவாபு, ழபுப் என அழைக்கப்படுகின்றது.
# ழவாபு

## இசைக்கும் முறை

இவ்விசைக்கருவியின் ஒலி பெரியது, தெளிவானது, தனிச்சிறப்புடையது. பொதுவாக இவ்விசைக்கருவி, தனிக்குரல் இசை, கூட்டுக்குரலிசை அல்லது இணைக்குரலிசையாகப் பயன்படுத்தப்படுவதுண்டு. இவ்விசைக்கருவியை இயக்கும்போது, சரியாக அமரவோ நிற்கவோ வேண்டும். இரண்டு தோள்களும் ஒரே நிலையில் இருக்க வேண்டும். இசை இயக்குபவர் இவ்விசைக் கருவியை தன் மார்புக்கு முன் வைத்து, அதன் குடத்தை வலது கை முழங்கையின் நடுப்பகுதியில் வைத்து இடது கையால் இதை ஏந்திய வண்ணம் விரலால் தந்தியைத் தொட்டு, இசையின் அளவை நிர்ணயிக்கலாம்.  
- Yongxiang Li: *The music of China's ethnic minorities.* (Ethnic Cultures of China) China Intercontinental Press, Zürich 2006, S. 18–20, , (bei google books)
# கிராஃபென்பெர்க் இடம்

**கிராஃபென்பெர்க் இடம் ** (*Gräfenberg spot*, பரவலாக **G-spot**) பெண்களின் பூப்பெலும்பிற்கு பின்னால் உள்ள ஓர் இடமாகும். இது சிறுநீர்க் குழாய் மென்பஞ்சின் ஓர் அங்கமாகும். சிலர் இது பெண் இனப்பெருக்கத் தொகுதியின் நரம்புக்கற்றை என்றும், இங்கு தூண்டப்பட்டால் மிகுந்த இன்பமுற்று பெண் பீச்சல் மற்றும் உச்சக்கட்ட புணர்ச்சிப் பரவசநிலை ஏற்படும் என்றும் நம்புகின்றனர். வேறு சில பெண் உடற்கூற்றியல் மருத்துவ வல்லுனர்கள் இவ்வகையான *இடம்* இருப்பதற்கான உடற்கூற்றுச் சான்று இல்லை என மறுத்துள்ளனர்.
# கிராஃபென்பெர்க் இடம்

## துவக்கம்

'ஜி-ஸ்பாட்' என இவ்விடத்தை 1981ஆம் ஆண்டில் அட்டிகோவும் பிறரும் பெயரிட்டனர். 1982ஆம் ஆண்டில் இந்த இடம் குறித்து ஐக்கிய அமெரிக்காவின் மூன்று ஆசிரியர்கள் எழுதிய முதல் நூல் ஆங்கிலத்தில் *"ஜி ஸ்பாட்டும் மனிதப் பாலின்பம் குறித்த பிற கண்டறிதல்களும்"* வெளியாயிற்று. இதனை அறிவியல் முறையில் கண்டறிய முயன்ற சிலர் ஆய்வகச் சூழலில் புணர்புழையின் பல்வேறு இடங்களைத் தொட்டு ஜி-ஸ்பாட்டுக்கள் புணர்புழையின் முற்பாகத்தில் இருப்பதாக அறிவித்துள்ளனர்.
# மான்டேசொரி கல்வி

**மான்டேசொரி கல்வி** (*Montessori education*) என்பது ஒருவகை பயிற்றுவிப்பு முறையாகும். இத்தாலியைச் சேர்ந்த மருத்துவரும் கல்வியாளருமான மரியா மாண்ட்டிசோரி எனும் பெண்மணியால் இக்கல்வி முறை உருவாக்கப்பட்டது. உலகம் முழுவதுமாக சுமார் 20,0000 பள்ளிக்கூடங்கள், இக்கல்வி முறையை பின்பற்றுகின்றன.  
**மான்டேசொரி கல்வி** என்பது சுதந்திரத்தை வலியுறுத்தி, அச்சுதந்திரத்தை வரையறைக்குள் கொண்டுவந்து, குழந்தைகளின் இயல்பான உளவியல், உடல் மற்றும் சமூக வளர்ச்சியை மதிப்பதைக் குறிப்பதாக உள்ளது. மான்டேசொரி என்ற பெயரால் பலதரப்பட்ட பயிற்சிகள் வழக்கத்தில் இருந்தாலும், அகில உலக மான்டேசொரி சங்கம் (AMI) மற்றும் அமெரிக்க மான்டேசொரி சமூகம் கீழ்க்காணும் சில அடிப்படைக் கூறுகளை வரையறுத்துள்ளது:  
- வெவ்வேறு வயதினர் கலந்திருக்கும் வகுப்பறை - உதாரணமாக 2 அல்லது 3 முதல் 6&nbsp;வயதுள்ள குழந்தைகள் கலந்த வகுப்பறைகள்
- கொடுக்கப்பட்டுள்ள பலவகையான விருப்பத்தேர்விலிருந்து மாணவனே தனக்குப்பிடித்தமான செயற்பாட்டைத் தேர்ந்தெடுத்துக்கொள்ளும் வாய்ப்பு.
- தங்குதடையற்ற வேலை நேரம், குறிப்பாக மூன்று மணி நேரமாவது வேலை நேரம்.
- ஒரு ஆக்கப்புர்வமான அல்லது "கண்டுபிடிப்பிற்கான" மாதிரி, இவற்றின் மூலம் மாணவர்கள் ஆசிரியரின் நேரடி குறிப்புகளின் மூலம் அல்லாது கோட்பாடுகளைத் தாங்களாகவே அறிந்து கற்றல்
- மான்டோசொரி மற்றும் அவரது கூட்டாளிகளால் மேம்படுத்தப்பட்ட குறிப்பிடத்தகுந்த கல்விச் சாதனங்கள்
- வகுப்பறைக்குள் சுற்றிவர சுதந்திரம்.
- பயிற்றுவிக்கப்பட்ட மான்டோசொரி ஆசிரியர்.  
மேலும், பல மான்டோசொரி பள்ளிகள் மான்டோசொரியின் மனித மேம்பாட்டிற்கான மாதிரியையும் அவரது புத்தகங்களையும் அடிப்படையாகக்கொண்டு தங்கள் பள்ளிக்கான செயல்முறை திட்டத்தை நிறுவிக்கொள்கிறார்கள். அத்துடன், மான்டோசொரியால் தன் வாழ்நாளில் அளிக்கப்பட்ட ஆசிரியர் பயிற்சியின்போது அறிமுகப்படுத்தப்பட்ட ஆசிரியரியல், பாடங்கள், மற்றும் மூலப்பொருட்களையும் பயன்படுத்துகின்றனர்.
# குட்டுவர்

**குட்டுவர்** மரக்கலம் செலுத்தி வாணிகம் செய்து வந்த சேரநாட்டுக் குடிமக்கள்.  
தலையாலங்கானத்துச் செருவென்ற பாண்டியன் நெடுஞ்செழியன் இத்தகைய கடல் வாணிகத்தில் ஈடுபட்டிருந்தபோது குட்டுவர் கூட்டம் அவனுக்கு இன்னல் விளைவித்தது. இதனால் நெடுஞ்செழியன் ‘பல்குட்டுவர் வெல் கோ’ என்னும் பெருமையினைப் பெற்றுள்ளான்.  
இளஞ்சேரல் இரும்பொறை என்னும் சேர வேந்தன் கொங்குநாட்டுக் கருவூரில் இருந்து கொண்டு ஆட்சி புரிந்த போது குட்ட நாட்டில் குட்டுவர் தன்னாட்சி நாட்ட முனைந்தனர். இந்த இரும்பொறை அந்தக் குட்டுவரை அடக்கியதால் ‘குட்டுவர் ஏறு’ எனப் போற்றப்பட்டான். இவ்வாறு பொறையர், குட்டுவர் எனப்பட்ட இருவேறு சேரர் கால்வழியினரிடையே சிறந்து விளங்கியவன் என்பதால் ‘குட்டுவர் ஏறு’ எனப் போற்றப்பட்டான். இதன் பொருள் இவன் குட்டுவரில் அரிமா போன்றவன் என்பதாகும்.  
கொங்கர் ஆடுமாடுகளை மேய்க்கும் போது கட்டுச்சோறு கொண்டு செல்வது போலக் குட்டுவர் மரக்கலங்களில் செல்லும் போது ‘மட்டப் புகா’ கொண்டு செல்வர். குட்டுவர் பலருள் இந்தக் குட்டுவன் ஏறு போன்றவன்.  
சேரன் செங்குட்டுவன் ‘குடக்கோச் சேரலன் குட்டுவர் பெருந்தகை’ எனப் பாராட்டப்பட்டுள்ளான்.
# குட்டுவர்

## இவற்றையும் காண்க

- சங்க கால நாட்டுமக்கள்
# கந்தர் அலங்காரம்

**கந்தர் அலங்காரம்** என்பது பொ.ஊ. 15-ஆம் நூற்றாண்டில் அருணகிரிநாதர் இயற்றிய முருகன் பற்றிய பக்திப் பாடல்கள் கொண்ட நூலாகும். தமிழ்ச் சிற்றிலக்கிய வரிசையில் பாடப்பெற்ற முதல் அலங்கார நூல் இதுவாகும். காப்பு பாடல் ஒன்றும், நூற்பயன் பாடல் ஏழும் சேர்ந்து மொத்தம் 108 பாடல்கள் கொண்ட இந்நூல் முருகனிடமிருந்து ஞான உபேதசம் பெறுவதைப் போன்று பாடல்கள் அமைந்துள்ளன. இந்நூல் வெவ்வேறு வேளைகளில் அருணகிரிநாதரால் இயற்றப்பட்ட பாடல்களின் தொகுப்பு என்றும், முருகனால் உபதேசம் பெற்றப்பட்ட போது எழுதப்பட்டது என்றும் இருவேறு கருத்துகள் நிலவுகின்றன. அருணகிரிநாதர் உலக வாழ்வை வெறுத்து உயிரை மாய்த்துக் கொள்ள துணிந்தபோது இவரைக் காப்பாற்றி முருகன் வழங்கிய உபதேசங்களைப் பற்றி இந்நூல் கூறுகிறது.
# கந்தர் அலங்காரம்

## சிறப்பு

இந்நூல் தேவாரம் போல வழிபாட்டு நூலாகக் கருதப்படுகிறது. கந்த சஷ்டி நாளில் முருகன் பக்திப் பாடல்களாக இந்நூல் பாடப்படுகிறது.
# கன்னிச்சவ்வு

**கன்னிச்சவ்வு **(*Hymen* அல்லது *Maidenhead*) அல்லது **யோனிச்சவ்வு** என்பது புணர்புழையின் வாயிலை சுற்றியுள்ள அல்லது பகுதியும் மூடியுள்ள ஓர் சவ்வு போன்ற இழையம் ஆகும். முழுமையும் மூடாதிருப்பதால் கன்னியரும் மாதவிடாய் காலத்தில் கருப்பைக் கழிவுகளை வெளியேற்ற இயலும். இந்தச் சவ்வின் பயன் குறித்து அறியாது உள்ளது. பொதுவாக முதல் உடலுறவின்போது இது கிழிபடுவதால் இது *கன்னிச்சவ்வு* எனவும் கிழிபடாதவர்கள் கன்னியர்கள் எனவும் கருத்து உள்ளது. இது ஓர் தவறான கருத்து ஆகும். ஒரு பெண்ணின் கன்னிச்சவ்வு சில விளையாட்டுக்களில் ஈடுபட்டால் கூட கிழிபடலாம். மேலும் சில பெண்களுக்கு பிறவியிலேயே கன்னிச்சவ்வு இல்லாமல் இருக்கலாம்.
# கன்னிச்சவ்வு

## வகைகள்

கன்னிச்சவ்வுகள் பலவகைப்படும். 2000இல் ஒரு பெண்ணிற்கு கன்னிச்சவ்வு உருவாவதே இல்லை: இது "துளையில்லா கன்னிச்சவ்வு" எனப்படுகிறது.  
பிற வகைகள்:  
- பிறை-வடிவத்தில்
- புணர்புழையைச் சுற்றிய வளையம்
- தன்மீதே அடுக்காக
- துளை மீது குறுக்காக ஒன்றிரண்டு பட்டைகள்
- பல துளைகளுடன்
# கன்னிச்சவ்வு

## கன்னிச்சவ்வு கிழிபடக்கூடிய காரணங்கள்

கன்னிச்சவ்வு விளையாடுவதாலோ பஞ்சுத்தக்கைகளைப் பயன்படுத்துவதாலோ கிழிபடலாம்.  
பூப்படைந்த பெண்களுக்கு கன்னிச்சவ்வு இழுபடக்கூடியத் தன்மையுடன் உள்ளது. உடலுறவைத் தவிர குதிரை சவாரி, ஈருளி வண்டியோட்டல் போன்றவை எளிதாக இச்சவ்வை பாதிக்கும்.
# கன்னிச்சவ்வு

## கன்னிச்சவ்வு உள்ள பிற விலங்குகள்

கீழ்வரும் விலங்குகளுக்கு கன்னிச்சவ்வு உள்ளன:
இது கன்னிச்சவ்வு உள்ள விலங்குகளின் முழுமையான பட்டியல் அல்ல. மேலும் பல விலங்குகளுக்கு கன்னிச்சவ்வு உள்ளது.
# கன்னிச்சவ்வு

## வளர்ச்சி நிலைகள்

முதிர்கரு உருவாகும்போது புணர்புழை துளை இருப்பதில்லை. அப்போது புணர்புழையை மூடுகின்ற தோலில் இருந்து இது உருவாகிறது.  
பிறந்த குழந்தைகளுக்கு கன்னிச்சவ்வு தடிமனாகவும் இளஞ்சிவப்பாகவும் காணப்படும். தாய்ப்பாலில் இருந்து பெறப்படும் தாயின் இயக்குநீரால் இவ்வாறுள்ளது. பூப்படையாத பெண்களுக்கு ஈத்திரோசன் இயக்குநீர் இல்லாமையால் கன்னிச்சவ்வு மெலிதாக இருக்கிறது. இது மிகவும் உணர்திறனோடு தொடுதலால் வலி ஏற்படுமளவில் மென்மையாக உள்ளது. பூப்படைந்த பின்னர் இயக்குநீர் சுரப்பதால் மீண்டும் தடித்தும் இளஞ்சிவப்பாகவும் இருக்கும்.
# ஈத்திரோசன்

இரண்டு ஐட்டிராக்சில் (-OH) தொகுதிகள் இருப்பதைக் கவனிக்கவும்]]  
(=O) தொகுதி இருப்பதைக் கவனிக்கவும்]]  
**ஈத்திரோசன்** (Estrogen) அல்லது **ஈஸ்ட்ரோசன்** என்பது ஓர் பெண் பாலின இயக்குநீர் ஆகும். இது பெண்களின் பூப்புக் கால வளர்ச்சிக்கும் மாற்றங்களுக்கும் காரணமாக உள்ளது. மாதவிடாய் காலங்களில் முக்கியப் பங்காற்றுகின்றது. மாதவிடாய் நின்றபிறகு, ஈத்திரோசன் அளவுகள் குறைகின்றன. இதனையொத்த ஆண் பாலின இயக்குநீர் இசுடெசுத்தோசத்தெரோன் ஆகும்.  
இயற்கையான இயக்குநீரைப் போன்று விளைவுகளை ஏற்படுத்துகின்ற, இயற்கையாகவோ அல்லது செயற்கையாகவோ உள்ள எந்தவொரு பொருளையும் ஈத்திரோசன் என்றே குறிப்பிடலாம். 17-பீட்டா ஈஸ்திரடையோல் ஒரு மிகுந்த ஆற்றல்மிக்க, பரவலாக இருக்கக்கூடிய உள்ளார்ந்த ஈத்திரோசன் என்றாலும், பல்வேறு ஈத்திரோசன் ஆக்கச்சிதைமாற்றப் பொருள்கள் ஈத்திரோசனைப் போன்று இயக்குநீர் செயற்பாடுகளைக் கொண்டிருக்கும். செயற்கையாக உருவாக்கப்படும் ஈத்திரோசன்கள் சில கருத்தடைக் குளிகைகளில், வயது முதிர்ந்த பெண்களுக்கு (மாதவிடாய் நிறுத்தத்திற்குப்பின்) அளிக்கப்படும் ஈத்திரோசன் மாற்றீடு சிகிச்சைகளில், மூன்றாம் பாலினப் பெண்களுக்கு அளிக்கப்படும் ஈத்திரோசன் மாற்றீடு சிகிச்சைகளின் ஒரு பகுதியாக உபயோகப்படுத்தப்படுகின்றன.  
ஈத்திரோசன் அனைத்து முதுகெலும்பிகளிலும் சில பூச்சிகளிலும் இணைத்துருவாக்கப்படுகின்றது. இவை இரண்டிலும் ஈத்திரோசன் இருப்பதைக் காண்கையில் ஈத்திரோசன் பாலின இயக்குநீர்கள் கூர்ப்பின் தொன்மையான காலந்தொட்டே இருந்துள்ளதை அறிய முடிகின்றது.  
பெண்களில் இயற்கையாகக் காணப்படும் மூன்று முதன்மையான ஈத்திரோசன்களின் வடிவங்கள் பின்வருமாறு: ஈஸ்திரோன் (E1), ஈஸ்திரடையோல் (E2), ஈஸ்திரியோல் (E3). இன்னொரு வகையான ஈத்திரோசன் வடிவமான ஈஸ்ததிரோல் (E4) மகப்பேறுகாலங்களில் மட்டும் உருவாகிறது. ஒப்பீட்டளவில், ஆண், பெண் இருபாலரிலும் ஆண்மை இயக்குநீர்களைக் காட்டிலும் ஈத்திரோசன்கள் குறைந்த அளவே இரத்தத்தில் காணப்படுகிறன. பெண்களைக் காட்டிலும் ஆண்களில் குறிப்பிடத்தக்க அளவில் குறைவான ஈத்திரோசன்கள் இருந்தாலும், இவை ஆண்களின் உடலியக்கத் தொழிற்பாடுகளில் இன்றியமையாத பங்களிப்பினை அளிக்கின்றன.  
பிற இசுடீராய்டுகளைப் போலவே, ஈத்திரோசனும் உயிரணு மென்சவ்வின் ஊடாக தடையின்றி பரவக்கூடியது. உயிரணுக்களின் உள்ளே, ஈத்திரோசன் அதன் ஏற்பிகளுடன் (estrogen receptors; ERs) இணைந்து அவற்றைத் தூண்டுகின்றன. இதனால், பல மரபணுக்களில் அவற்றின் வெளிப்பாடு நெறிமுறைப்படுத்தப்படுகிறது. இதைத்தவிர உயிரணு மென்சவ்வில் உள்ள, துரித சமிக்ஞைகளைத் தரக்கூடிய, ஜி-புரதம் பிணைந்த சமிக்ஞை ஏற்பிகளைப் (GPR30) போன்ற மென்சவ்வு ஈத்திரோசன் ஏற்பிகளுடன் (membrane estrogen receptors; mERs) ஈத்திரோசன்கள் இணைந்து அவற்றை விரைவாகத் தூண்டுகின்றன.  
ஈத்திரோசன், புரோஜெஸ்ட்டிரோன் இயக்குநீர்களுக்கிடையேயுள்ள சமநிலையைப் பொருத்து தன்னெதிர்ப்பு நோய்களின் தாக்கம் அல்லது வெளிப்பாடு இருக்கலாம் என்று கருதப்படுகிறது.
# செஞ்சி ஆறு

**செஞ்சி ஆறு** விழுப்புரம் மாவட்டம், புதுச்சேரி போன்ற வட தமிழகப் பகுதிகளில் பாயும் சங்கராபரணி ஆற்றின் கிளையாறு ஆகும். புதுச்சேரி காரைக்கால் பகுதியில் வடமேற்கிலிருந்து தென்கிழக்காக இந்த ஆறு பாய்கிறது. காரைக்காலின் குடிநீர் ஆதாரங்களுள் ஒன்றாகும். மலையனூர் மலைப்பகுதிகளில் உருவாகி 79 கி.மீ. பாய்கிறது. பருவக்காலங்களுக்கேற்ப இந்த ஆற்றுத் தண்ணீர் வரத்தும் இருக்கும். அக்டோபர்-டிசம்பர் போன்ற மழைக்காலத்தில் நீரோட்டம் அதிகமாகக் காணப்படுகிறது.
# ஆண்மையியக்குநீர்

**ஆண்மையியக்குநீர்** (*Testosterone*) அல்லது (ஆங்கிலம்:டெஸ்டெஸ்தரோன்) என்பது ஓர் அந்திரோசன் வகை பாலின இயக்குநீர் ஆகும். இயக்க ஊக்கி இயக்குநீர்கள் கொலஸ்டிராலில் இருந்து உருவானவை. பாலின இயக்க ஊக்கி உடலின் இனப்பெருக்கத் தொகுதி அவயங்களில் மாற்றங்களைக் கட்டுப்படுத்துகிறது. அந்திரோசன் வகை இயக்குநீர்கள் ஆண்மை ஊக்கிகளாகும்.  
ஆண்களின் விந்துச் சுரப்பிகள் மிகக் கூடுதலான இசுடெசுத்தோசத்தெரோனைச் சுரக்கின்றன. சூலகங்களும் அண்ணீரகச் சுரப்பிகளும் இதனை குறைந்தளவில் சுரக்கின்றன. பெண்களை விட ஆண்களில் மிகவும் கூடுதலான அளவில் இருக்கிறது.  
இசுடெசுத்தோசத்தெரோன் இரண்டு விளைவுகளை ஏற்படுத்துகிறது. முதலாவதாக இது ஓர் ஆக்கமிக்க வளர்சிதைமாற்றத்தை உருவாக்குகிறது. இதனால் தசைகளும் எலும்புகளும் மிக்க வளர்ச்சி அடைகின்றன. மற்றது இது ஓர் ஆண்மை ஊக்கியாகச் செயலாற்றுகிறது. இவை இரண்டும் சேர்ந்து உடலுக்கு ஆண்மைத்தன்மையைக் கொடுக்கிறது.  
இதனால் பருவ காலத்தில் சிறுவர்களுக்கு மீசை, தாடி முளைப்பதும், ஆண்குறி, விந்துப்பை பெரிதாவதும் குரல் உடைவதும் நிகழ்கின்றன.
# கெய்த் ஹேரிங்

**கெய்த் ஹேரிங்** (மே 4, 1958 - பிப்ரவரி 16, 1990), ஒரு அமெரிக்க ஓவியர். 1980-களில், சமூகம், ஓரினச்சேர்க்கை தொடர்பாக இவர் வரைந்த கிராஃபிட்டி, பாப் ஓவியங்களால் புகழ் பெற்றார். தன்னுடைய சொத்துக்களை குழந்தைகள் காப்பகத்துக்கும், அவர்களுடைய மருத்துவத்துக்கும் நன்கொடையாக வழங்கினார். இவருடைய ஓவியம் உலகம் முழுவதும் புகழ் பெற்றது குறிப்பிடத்தக்கது. ஹேரிங் ஒரு ஓரினச்சேர்க்கையாளர். 1990 ஆம் ஆண்டு, எய்ட்ஸ் நோயால் பாதிக்கப்பட்டு இறந்தார். 1989 ஆம் ஆண்டு இவர் ஆரம்பித்த கெய்த் ஹேரிங் தொண்டு நிறுவனம் தற்போதும் குழந்தைகளுக்கான சேவைகளில் ஈடுபட்டுள்ளது.
# முதலாம் மர்செல்லுஸ் (திருத்தந்தை)

**திருத்தந்தை முதலாம் மர்செல்லுஸ்** (*Pope Marcellus I*) உரோமை ஆயராகவும் திருத்தந்தையாகவும் 308 மே (அல்லது சூன்) மாதத்திலிருந்து 309ஆம் ஆண்டு சனவரி 16ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் மர்செல்லீனுஸ் என்பவர். திருத்தந்தை முதலாம் மர்செல்லுஸ் கத்தோலிக்க திருச்சபையின் 30ஆம் திருத்தந்தை ஆவார்.  
- மர்செல்லுஸ் என்பது பண்டைய உரோமைக் குடும்பப் பெயர்களுள் ஒன்றாகும்.
# முதலாம் மர்செல்லுஸ் (திருத்தந்தை)

## நீண்ட இடைவெளி

திருத்தந்தை மர்செல்லீனுஸ் இறந்த வேளையில் கிறித்தவ சபை உரோமை மன்னனாகிய தியோக்ளேசியனால் தொடர்ந்து துன்புறுத்தப்பட்டது. எனவே, அமைதி குறைந்த அக்காலத்தில் புதிய திருத்தந்தையாக மர்செல்லீனுஸ் ஏறக்குறைய நான்கு ஆண்டுகளுக்குப் பின்னரே தேர்ந்தெடுக்கப்பட்டார்.
# முதலாம் மர்செல்லுஸ் (திருத்தந்தை)

## பெயரில் குழப்பம்

சில பண்டைய ஏடுகள் முதலாம் மர்செல்லுஸ் என்பவரை, அவருக்கு முன் பதவியிலிருந்த மர்செல்லீனுஸ் என்னும் திருத்தந்தையோடு குழப்பிவிட்டன. இதனால் மர்செல்லுஸ் ஆட்சிக்காலம் நவம்பர்/டிசம்பர் 306 முதல் சனவரி 16, 308 வரை என்றொரு கணிப்பும், அவர் மே/சூன் 308இலிருந்து சனவரி 16, 309 வரை திருத்தந்தையாக ஆட்சிசெய்தார் என்று மற்றொரு கணிப்பும் உள்ளன.
# முதலாம் மர்செல்லுஸ் (திருத்தந்தை)

## திருத்தந்தையாகத் தேர்வு

மர்செல்லீனுஸ் என்னும் திருத்தந்தை இறந்தபோது கிறித்தவ திருச்சபை துன்பங்களுக்கு உள்ளாக்கப்பட்டது. அதைத் துன்புறுத்திய தியோக்ளேசியன் மன்னன் 305இல் பதவி நீங்கினார். 306 அக்டோபரில் மாக்சேன்சியுசு என்பவர் உரோமை மன்னரானார். திருச்சபையைத் துன்புறுத்திய செயலும் ஓரளவு குறைந்தது. ஆயினும் இரண்டரை ஆண்டுகளுக்குப் பின்னரே புதிய திருத்தந்தை தேர்ந்தெடுக்கும் வகையில் அமைதி திரும்பியது.  
வத்திக்கானிலிருந்து வெளியாகின்ற "திருத்தந்தை ஆண்டுக் குறிப்புகள்" (*Annuario Pontificio*) என்னும் ஏட்டின்படி, மர்செல்லுஸ் மே 27/சூன் 26, 308ஆம் ஆண்டில் திருத்தந்தையாகத் தேர்ந்தெடுக்கப்பட்டார்.;
# முதலாம் மர்செல்லுஸ் (திருத்தந்தை)

## திருச்சபையை விட்டு விலகியோரை மீண்டும் ஏற்றல்

அந்த வேளையில் கிறித்தவர்கள் ஒன்றுகூடிய இடங்கள் பறிக்கப்பட்டிருந்தன; அவர்களுடைய கல்லறைத் தோட்டங்கள் அகற்றப்பட்டிருந்தன. திருச்சபையின் வழக்கமான வாழ்க்கைமுறை குலைக்கப்பட்டிருந்தது.  
திருச்சபைக்கு உள்ளேயும் குழப்பமான சூழ்நிலை நிலவியது. தியோக்ளேசியன் திருச்சபையைத் துன்புறுத்திய காலத்தில் சாவுக்கு அஞ்சிய பல கிறித்தவர்கள் தங்கள் மதத்தை மறுதலித்திருந்தனர். அவர்கள் மனம் வருந்தி மீண்டும் திருச்சபையோடு சேர விருப்பம் தெரிவித்தனர். அவர்கள் மன வருத்தம் தெரிவிக்காவிட்டாலும் அவர்களை மீண்டும் ஏற்கவேண்டும் என்று ஒரு கலகக்காரர் வற்புறுத்தி வன்முறையிலும் இறங்கினார்.  
ஆனால் திருத்தந்தை மர்செல்லுஸ் திருச்சபையை விட்டுச் சென்றவர்களைத் திரும்பவும் ஏற்க மிகக் கடுமையான நிபந்தனைகள் விதித்தார். இவ்வாறு நாட்டில் குழப்பம் ஏற்பட்டது. இதனால் கோபம் கொண்ட மாகென்சியுஸ் மன்னன் திருத்தந்தையை உரோமையிலிருந்து நாடுகடத்தினான்.
# முதலாம் மர்செல்லுஸ் (திருத்தந்தை)

## திருச்சபைச் சீரமைப்பு

*திருத்தந்தையர் நூல்* என்னும் பண்டைய ஏட்டின்படி, மர்செல்லுஸ். திருச்சபையின் நிர்வாகத்தை 25 மாவட்டங்களாகப் பிரித்தார். ஒவ்வொரு மாவட்டத்திற்கும் ஒரு மூப்பரைத் தலைவராக ஆக்கினார். பொது நோன்புகளைக் கடைப்பிடிப்பது பற்றி வழிமுறைகள் கொடுத்து, மக்களுக்குத் திருமுழுக்கு வழங்குவது மூப்பரின் பொறுப்பு. அவர் இறந்தோரை அடக்கம் செய்வதோடு, மறைச்சாட்சிகளாக உயிர்துறந்தோரின் நினைவுக் கொண்டாட்டத்துக்கும் ஏற்பாடு செய்யும் பொறுப்புக் கொண்டிருந்தார்.  
புனித பிரிசில்லா கல்லறைத் தோட்டத்துக்கு எதிர்ப்புறத்தில், சலாரியா சாலை ஓரத்தில் புதியதொரு கல்லறைத் தோட்டம் அமைக்க மர்செல்லுஸ் ஏற்பாடு செய்தார்.
# முதலாம் மர்செல்லுஸ் (திருத்தந்தை)

## இறப்பும் திருவிழாவும்

மர்செல்லுஸ் மாக்சென்சியுஸ் மன்னனால் வெளியேற்றப்பட்ட சில மாதங்களுக்குள் இறந்தார். அவருடைய திருவிழா சனவரி 16ஆம் நாள் கடைப்பிடிக்கப்பட்டது. அது அவர் இறந்த நாளா, அல்லது அவர் நாடுகடத்தப்பட்டு இறந்த இடத்திலிருந்து அவருடைய உடல் தோண்டி எடுக்கப்பட்டு மீண்டும் கல்லறையில் முறையாக அடக்கம் செய்யப்பட்ட நாளா என்பது குறித்து வரலாற்று ஆசிரியர்களிடையே ஒத்த கருத்து இல்லை. அவருடைய உடல் புனித பிரிசில்லா கல்லறைத் தோட்டத்தில் அடக்கம் செய்யப்பட்டது.
# முதலாம் மர்செல்லுஸ் (திருத்தந்தை)

## ஆதாரங்கள்

- *Liber Pontificalis*, ed. Louis Duchesne, I, 164–6; cf. Introduction, xcix–c; Acta SS., Jan., II, 369
- Joseph Langen, *Geschichte der Römischen Kirche* I, 379 sqq.
- Paul Allard, *Histoire des persécutions*, V, 122–4
- Louis Duchesne, *Histoire ancienne de l'Église*, II, 95–7.
# படிமங்கள் காப்பகமும் பரிமாற்றகமும்

**படிமங்கள் காப்பகமும் பரிமாற்றகமும்** அல்லது பேக்ஸ்(**PACS - picture archiving and communication system**) என்பது, பல்வேறு வகையான மருத்துவ கருவிகளிலிருந்து பெறப்படும் மருத்துவ படிமங்களுக்கு தேவையான சேமிப்பகம் அல்லது காப்பகம், மற்றும் வசதியான அணுகல் முறையை ஏற்படுத்தி தரும் அமைப்பாகும்.  
மின்னணு படங்கள் மற்றும் அறிக்கைகள் பேக்ஸ் வழியாக எண்ணிம முறையில் பரிமாற்றம் செய்யப்படுகிறது; இதனால் கைமுறையாக செய்யதேவையான, கோப்புகளை மீட்டெடுத்தல், கோப்புகள் பரிமாற்றம் ஆகியவற்றை எளிமையாக்குகிறது. பேக்ஸ் கருவிகள், படிமங்களை டைகாம் தரவு முறையிலேயே கையாளுகின்றன. படிமங்களைத் தவிர உள்ள வருடப்பட்ட ஆவணங்கள் (scanned documents), கையடக்க ஆவண வடிவமைப்பு கோப்புகள்(PDF), போன்ற நுகர்வோர் துறையில் நிலையான வடிவமைப்புகளை பயன்படுத்தி இணைக்கப்பட்டது.  
படிமங்கள் காப்பகமும் பரிமாற்றகமும் நான்கு முக்கிய கூறுகளை கொண்டுள்ளது.
1. வரியோட்டவழிக் கணித்த குறுக்குவெட்டு வரைவி (CT) மற்றும் காந்த அதிர்வு அலை வரைவு (MRI),
1. நோயாளிகளின் தகவல் பரிமாற்றம் செய்ய பாதுகாக்கப்பட்ட ஒரு பிணையம்,
1. படிமங்களை புரிந்துகொள்ளும் மற்றும் மீளாய்வு செய்யவும் செயல்நிலையம், மற்றும்
1. படிமங்களை மற்றும் தகவல்களை பாதுகாக்கவும் மீட்டெடுக்கவும் காப்பகம்  
வளர்ந்து வரும் இணைய தொழில்நுட்பத்துடன் இணைந்து, பேக்ஸ் கருவியானது படிமங்கள், விளக்கங்கள், மற்றும் அது தொடர்பான தகவல்களை உரிய நேரத்தில் மற்றும் திறமையான அணுக்கத்தை அளிக்கும் திறன் பெற்றுள்ளது. படிமங்கள் காப்பகமும் பரிமாற்றகமானது, பழைய முறைகளான படிமங்களை தடிமமான ஊடுகதிர் அட்டைகளில் அச்சிடுதல், திரும்ப எடுக்க விரையப்படும் நேரம், அதற்கான விநியோகம், போன்ற தடைகளை உடைத்தெறிகிறது.
# படிமங்கள் காப்பகமும் பரிமாற்றகமும்

## படிம வகைகள்

பெரும்பாலான பேக்ஸ் கருவிகள், மீயொலி நோட்டம், காந்த அதிர்வு அலை வரைவு, positron emission tomography (PET), வரியோட்டவழிக் கணித்த குறுக்குவெட்டு வரைவி, உள்நோக்கியியல், முலை ஊடுகதிர்ப்படச் சோதனை, Digital radiography (DR), computed radiography (CR), ஆப்தமாலஜி (ophthalmology), உள்ளிட்ட பெரும்பாலான மருத்துவ கருவிகளிடமிருந்து வரும் படிமங்களை பெறுகின்றன. அதுமட்டுமின்றி பிற படிம தரவுகளுக்கும் ஆதரவு தருகின்றது. கதிரியக்கத்துறை மட்டுமல்லாது, cardiology, oncology, gastroenterology and even the laboratory போன்ற மருத்துவ படிமங்களினை உருவாக்கும் அனத்து கருவைகளையும் பேக்ஸ் கருவியுடன் இணைக்கலாம். (பார்க்க டைகாம் பயன்பாடுகள்).
# படிமங்கள் காப்பகமும் பரிமாற்றகமும்

## வரலாறு

பேக்ஸ் கொள்கைகளை முதன்முதலில் 1982-ஆம் ஆண்டில் கதிரியக்க துறையில் பணிபுரிபவர்களின் சந்திப்புகளில் விவாதிக்கப்பட்டது. பெரும்பாலானேர் ஒன்று சேர்ந்து, *பேக்ஸ்* (* PACS*) என்ற சொல்லை உருவாக்கினர். 1983-ம் ஆண்டு இதயக்குழலி கதிரியக்க வல்லுநர் மருத்துவர். ஆண்ட்ரே ட்யூவரிகன்க்ஸ் என்பவர் 1981-ம் ஆண்டு முதல் இப்பெயரினை பயன்படுத்தி வருவதாக அறிவித்தார். இருப்பினும் மருத்துவர். சாமுவேல் ட்வியர், இப்பெயர் அறிமுகத்துக்காக மருத்துவர். ஜூடித் எம் ப்ரீவிட் என்பவரை பாராட்டுகிறார்.  
மருத்துவர். ஹரோல்ட் க்ளாஸ், 1990-ம் ஆண்டின் துவக்கத்தில் ஐக்கிய ராச்சியத்தின் பாதுகாக்கப்பட்ட அரசு நிதியுதவியுடன், லண்டனில் உள்ள ஹாமர் ஸ்மித் மருத்துவமனையை ஐக்கிய ராச்சியத்தில் முதல் படிமமற்ற(filmless) மருத்துவமனையை உருவாக்கினார். க்ளாஸ், தன்னுடைய திட்டம் நல்லதொரு உச்சம் பெறுவதற்கு முன்னதாகவே, திட்டம் உருவான சில மாதங்களிலேயே இறந்து போனார். ஆயினும், பேக்ஸ் கருவியின் முன்னேடிகளில் ஒருவராக திகழ்கிறார்.  
முதல் பெரிய அளவிலான பேக்ஸ் கருவி, 1992-ம் ஆண்டு கன்சாஸில் உள்ள கன்சாஸ் பல்கலைக்கழகத்தில் உருவாக்கப்பட்டது. இக்கருவி பயன்பாட்டை விட அதனை எவ்வாறு நிறுவ வேண்டுமென்பதினையும், எவ்வாறு உபயோகப்படுத்த வேண்டுமென்று மற்றவர்கள் பழகவே அதிகமாக பயன்பட்டது.
# படிமங்கள் காப்பகமும் பரிமாற்றகமும்

## ஒழுங்குமுறை

ஐக்கிய அமெரிக்க நாடுகளில், பேக்ஸ் கருவி மருத்துவ சாதனம் என்று வகைப்படுத்தப்பட்டு, அதனுடைய வர்த்தகத்தினை யு. எஸ். எப். டி. ஏ. என்னும் ஐக்கிய நாடுகளின் உணவு மற்றும் மருத்துவ கட்டுப்பாட்டுகழகத்தின் கீழ் கொண்டுவந்துள்ளது. (USFDA - Food and Drug Administration (United States)). பொதுவாக அவை 2-ம் வகுப்பு கட்டுப்பாடுகளுக்கு உட்பட்டு உள்ளன, எனவே பிரிவு 510 (K)-கீழ் வரும், தனிப்பட்ட பேக்ஸ் கூறுகளுக்கான கட்டுப்பாடுகள் குறைவாக இருக்கிறது. சில குறிப்பிட்ட பயன்பாடுகளுக்கு பயன்படுத்தும் கருவிகளுக்கு, மேலும் சில கட்டுப்பாடுகள் உள்ளன.
# படிமப் பதிவு முறை

**படிமப் பதிவு முறை** (*Image Registration*) என்பது பல்வேறு தொகுப்புகளான தரவை ஒரே ஆள்கூற்று முறைமைக்கு மாற்றுவதாகும். அத்தரவானது, பல்வேறு புகைப்படங்களாகவோ, பல்வேறு உணரிகளின் வெளியீடுகளாகவோ, பல்வேறு நேரங்களிலோ அல்லது பல்வேறு பரிமானங்களிலோ எடுக்கப்பட்டிருக்கலாம். இப்படிம பதிவு முறையானது, படிமங்களை கணினிமயமாக்குதல் (computer vision), மருத்துவ படிமம், இராணுவம் (தானியங்கி தாக்குதல் அடையாளம் காணல்), மற்றும் செயற்கைக்கோள் புகைப்படங்கள் பதிவு செய்தல் போன்றவற்றை உள்ளடக்கியது. வெவ்வேறு அளவுகளில் உள்ள மற்ற படிமங்களுடன் ஒப்பீடு செய்வதற்கும், அதனோடு ஒருங்கிணைக்கவும் பதிவு அவசியமாகிறது.
# படிமப் பதிவு முறை

## படிமமுறை வகைப்பாடு

### செறிவு சார்ந்த முறை மற்றும் வசதி சார்ந்த முறை

பல்வேறு வகையான படிமமுறைகள் இருந்தாலும், பெரும்பாலானவை செறிவு சார்ந்த முறை அல்லது வசதி சார்ந்த முறையையே பயன்படுத்தப்படுகிறது.
# படிமப் பதிவு முறை

## படிமமுறை வகைப்பாடு

### உருமாற்ற மாதிரிகள்

படிமப் பதிவில் உருமாற்ற மாதிரிகள் முக்கியப் பங்குவகிக்கிறது.
# படிமப் பதிவு முறை

## நிலையற்ற தன்மை

சில சமயங்களில் படிமங்களை பதிவு செய்யும் பொழுது, தற்காலிக இடம் சார்ந்த நிலையற்ற தன்மை நிலவுகிறது. மருத்துவ போன்ற உயிர் சம்பந்தமான துறைகளில் இவ்வாற நிலையற்ற தன்மை ஏற்படுவதால் பிணக்குகள் (சிக்கல்) அதிகரிக்கும்.
# படிமப் பதிவு முறை

## பயன்பாடுகள்

படிம பதிவு முறை பல்வேறு துறைகளில் பல்வேறு சேவைகளுக்காக பயன்படுகிறது. நிலப்படவரைவியல் துறையில் தொலையுணர் கருவி எடுக்கும் படிமங்களை கணினியில் பதிவு செய்வதற்காக பயன்படுத்தப்படுகிறது. இவ்வாறு முக்கியமான பணிகளுக்காக பயன்படுவதால், இதற்கான நிலையான நெறிமுடையை சிரமமான காரியமாகும். ஆயினும், சில பொதுவான செயல்கள் அனைத்து துறையினருக்கும் பொருந்தும்.  
மருத்துவ படிம பதிவு முறையானது பெரும்பாலும் *உறுதியற்ற உருமாற்றம்* (*elastic* (also known as *nonrigid*) registration) வாயிலாகவே நடைபெறுகிறது, ஏனெனில் ஒரே நோயளிக்கு பல முறையோ அல்லது, நோயின் தாக்கத்திற்கு (கட்டிகள், புற்றுநோய் போன்ற காரணங்களினால்) ஏற்பவும் மூச்சுக்காற்று விடும்பொழுதும், உள்ளிழுக்கும் பொழுதும் படிமங்களின் உருவமும் அளவுகளும் மாற்றமடையும். இவ்வாறு உறுதியற்ற உருமாற்ற பதிவுமுறையினை பயன்படுத்தும் மருத்துவ படிமங்கள் நோயாளியின் தரவு உட்பட அனைத்தையும் உள்ளடக்கியவை நரம்பியல் படிமங்களின் ஆய்வில், உடற்கூறியல் படிமத்தொகுப்பில் (anatomical atlas) பயன்படுத்தப்படும்.  
படிம பதிவு முறையானது, விண்வெளியில் புகைப்படங்கள் எடுப்பதற்கும், அவற்றை சரியான முறையில் ஒழுங்குபடுத்துவதற்கும் பயன்படுகிறது. தானாகவோ அல்லது மனித உள்ளீடுகளால் பெறப்பட்ட கட்டுப்பாட்டு புள்ளிகளை (control points) கொண்டு கணினியானது, ஒரு படிமத்தினை அடிப்படையாகக் கொண்டு, பிற படிமங்களுக்கு உருமாற்றத்தை செயல்படுத்துகிறது.  
படிம பதிவு முறை, படிமங்களை உருவாக்குவதில் முக்கியப் பங்கு வகிக்கின்றது. நிழற்பட கருவி மற்றும் நிழற்பட கருவியுள்ள நகர்பேசிகளில் இப்படிம பதிவுமுறை பல்வேறு தொழில்நுட்பங்களை அடிப்படையாகக் கொண்டு வேலை செய்கிறது.
# படிமப் பதிவு முறை

## மேலும் பார்க்க

- டைகாம்
- பேக்ஸ்
# விஞ்சிய சமன்பாடு

கணிதத்தில் ஒரு **விஞ்சிய சமன்பாடு** (*transcendental equation*) என்பது விஞ்சிய சார்புகளைக் கொண்டமையும் ஒரு சமன்பாடு.  
எடுத்துக்காட்டுக்கள்:  
:<math>x = e^{-x} </math>
:<math>x = \cos (x) </math>
# விஞ்சிய சமன்பாடு

## தீர்வு காணல்

விஞ்சிய சமன்பாடுகளைத் தீர்வு காணும் சில முறைகளில் வரைபடம் மற்றும் எண் முறைகளைக் பயன்படுத்துகின்றன.  
வரைபட மூலம் தீர்வு காணும் முறையில், ஒரு விஞ்சிய சமன்பாட்டின் இருபுறமுள்ள ஒருமாறியில் அமைந்த சார்புகளை ஒரு சார்மாறிக்குச் சமன்படுத்தி அவற்றின் வரைபடங்கள் வரையப்படுகின்றன. அவ்வரைபடங்கள் இரண்டும் சந்திக்கும் புள்ளிகள் மூல விஞ்சிய சமன்பாட்டின் தீர்வுகளாகும்.  
எண்முறையில், எண் கணக்கிடுதலைப் பயன்படுத்தி வெட்டிக்கொள்ளும் புள்ளி கண்டுபிடிக்கப்படுகிறது. இம்முறையில் காணப்படும் தீர்வுகள் தோராயமான தீர்வுகளாகவே இருக்கும். ]].
# தமிழ்நாட்டுத் தமிழில் வழங்கும் இந்தி மொழிச் சொற்கள்

இந்தியாவில் ஒன்றிய அரசு அதிகம் பயன்படுத்தும் ஆட்சி மொழியான இந்தி மொழிச் சொற்கள் பல அரசின் ஊடகங்கள் வழியாகவும், ஒன்றிய அரசு அலுவலகங்கள் வழியாகவும் தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாக மாறிவிட்டன. அப்படி தமிழில் கலந்திருக்கும் இந்தி மொழிச் சொற்கள் பல இருக்கின்றன. அந்தச் சொற்களை இங்கு பட்டியலிடும் முயற்சி.  
| தமிழில் கலந்த இந்தி மொழிச் சொற்களும் அதற்குச் சரியான தமிழ்ச் சொற்களும் |  |  |  |
| --- | --- | --- | --- |
| align=1 | ஆகாஷ்வாணி | வானொலி |  |
| align=2 | தூர்தர்சன் | தொலைக்காட்சி |  |
| align=3 | தோத்தி | வேட்டி |  |
| align=4 | அதிகார் | அதிகாரி |  |
| align=5 | மண்டல் | மண்டலம் |  |
| align=6 | படா | பெரிய |  |
| align=7 | சோட்டா | சிறிய |  |
| align=8 | சோர் | திருடன் |  |
| align=9 | அச்சா | நன்று |  |
| align=10 | பகுத் அச்சா | மிக நன்று |  |
| align=11 | ஜாவ் | போ |  |
| align=12 | ஜிந்தாபாத் | வாழ்க, வெல்க |  |
| align=13 | ஜெய்ஹிந்த் | இந்தியா வெல்க |  |
| align=14 | பாரத் | பாரதம் |  |
| align=15 | தர்ணா | மறியல் |  |
| align=16 | உதார் | உதாரணம் |  |
| align=17 | அபராத் | குற்றம் |  |
| align=18 | மஸ்தூர் | தொழிலாளர் |  |
| align=19 | கட்டுமஸ்து | கட்டுடல் |  |
| align=20 | வஸ்த் | பொருள் |  |
| align=21 | நமஸ்தே | வணக்கம் |  |
| align=22 | உத்தர் | வடக்கு |  |
| align=23 | சொஜ்ஜி | சிற்றுண்டி வகை |  |
| align=24 | சோக்ரா | ஏவல் செய்பவன் |  |
| align=25 | தட்டுவாணி | நாட்டுக்குதிரை |  |
| align=26 | தம்படி | காசு |  |
| align=27 | தம்புரு | நரம்பு வாத்தியம் |  |
| align=28 | துப்பட்டா | துணிவகை |  |
| align=29 | தூட்டி | ஆடை |  |
| align=30 | மிட்டாதார் | பணக்காரர் |  |
| align=31 | பந்த் | கடையடைப்பு |  |
| align=32 | மந்திரி | அமைச்சர் |  |
| align=33 | சுந்தர் | அழகு |  |
| align=34 | தோஸ்த் | நண்பன் |  |
| align=35 | பச்சா | மகன் |  |
| align=36 | பகவான் | கடவுள் |  |
| align=37 | சோடனை | ஒப்பனை |  |
| align=38 | சோதா | சோம்பேறி |  |
| align=39 | சோபதி | தோழன் |  |
| align=40 | டப்பா | தகரப்பெட்டி |  |
| align=41 | டபாய் | ஏமாற்று |  |
| align=42 | டீக்கு | சரி |  |
| align=43 | டேரா | தங்குதல் |  |
| align=44 | டோசர் | மோதுகை |  |
| align=45 | டோபி | சலவையாளர் |  |
| align=46 | டோலி | தூக்குப்படுக்கை |  |
| align=47 | முண்டாசு | தலைப்பாகை |  |
| align=48 | மோட்டா | கடினமான |  |
| align=49 | லேவாதேவி | கொடுக்கல் வாங்கல் |  |
| align=50 | ஜகா | பின் வாங்குதல் | } |  
(தமிழில் கலந்துள்ள இதுபோன்ற சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் இந்தி மொழிச் சொற்கள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 119-120.
# ஆள்கூற்று முறைமை

**ஆய முறை** *(Coordinate system)* அல்லது **ஆள்கூற்று முறைமை** என்பது பகுமுறை வடிவவியலில் ஓர் பகுப்பாய்வு முறைமையாகும். இம்முறையில் யூக்ளிடிய வடிவவியல் போன்ற பன்மடிவெளியில் அமைந்துள்ள புள்ளி மற்றும் பிற வடிவவியல் பொருள்களின் நிலைகள், ஒன்று அல்லது அதற்குமேற்பட்ட எண்கள் அல்லது **ஆயங்**களைக் கொண்டு குறிக்கப்படுகின்றன. இவ்வாறு கணிக்கப்படும் ஆயங்களின் வரிசைமுறை மிகவும் முதன்மையானது. சில சமயங்களில் வரிசைப்படுத்தப்பட்ட ஆயங்கள் ஒவ்வொன்றும் அவை ஏற்கும் இடங்களாலும், சில சமயங்களில் x - ஆயம் , y - ஆயம் என்பது போல எழுத்துக்களாலும் குறிக்கப்படுகின்றன. ஆயங்கள் அடிப்படைக் கணிதத்தில் மெய்யெண்களாக அமைகின்றன. ஆயங்கள் சிக்கலெண்களாகவும் அமையலாம். மேலும் இவை இணைபெயர்வு வலயத்தின் நுண்ணாக்கங்களாகவும் அமைதல் உண்டு. ஆய முறையின் பயன்பாடு வடிவியல் கணக்குகளை எண்சார் கணக்குகளாக மாற்றுகிறது. அதேபோல, எண்ணியல் கணக்குகளை வடிவியல் கணக்குகளாகவும் மாற்றலாம்; பகுமுறை வடிவியலின் அடிப்படையே இது தான்.  
ஆய முறையில் கார்ட்டீசிய ஆய முறை மற்றும் வட்ட ஆய முறை என்ற இருவகைகளும் பரவலான பயன்பாட்டில் உள்ளன. புவி மேற்பரப்பில் வரையப்படுகின்ற கற்பனைக் கோடுகளான நிலநிரைக்கோடு அல்லது நெடுவரை அல்லது நெட்டாங்கு, நிலநேர்க்கோடு அல்லது கிடைவரை அல்லது அகலாங்கு ஆகிய இரண்டும் புவிக்கோள அல்லது நிலக்கோள ஆய முறையில் பயன்படுகின்றன.
# ஆள்கூற்று முறைமை

## நேர்க்கோட்டு ஆய முறைகள்

ஆய முறைமையின் ஒரு எளிய எடுத்துக்காட்டு நேர்க்கோட்டு ஆயமுறை ஆகும். நேர்க் கோட்டின் மீதமையும் ஒவ்வொரு புள்ளியும் ஒரு மெய்யெண்ணால் குறிக்கப்படுகிறது.  
இம்முறைமையில் மாறத்தக்க ஏதாவதொரு புள்ளி *O*யாக (*தோற்றப் புள்ளி*யாக) தரப்பட்டக்கோட்டின் மீது தேர்ந்தெடுக்கப்படுகிறது. இதில் இருந்து நேர்க்கோட்டின் மீதுள்ள வேறொரு புள்ளி *P* இன் ஆயம், புள்ளிகள் *O* , *P* இரண்டிற்கும் இடையிலுள்ள திசையுள்ள தொலைவால் வரையறுக்கப்படுகிறது. திசையுள்ள தொலைவு ஆரம் எனப்படும். ஆரம் என்பது அப்புள்ளி தோற்றப் புள்ளிக்கு எந்தப்பக்கம் அமைகிறது என்பதைப் பொறுத்தது. இடப்புறம் அமைந்தால் ஆரம் எதிர்க்குறியுடனும் வலப்பக்கம் அமைந்தால் ஆரம் நேர்க்குறியுடனும் தரப்படுகிறது. நேர்க்கோட்டின் மீதமையும் ஒவ்வொரு புள்ளிக்கும் ஒரு தனித்த மெய்யெண் ஆயம் உண்டு. அதேபோல ஒவ்வொரு மெய்யெண்ணுக்கும் அதனை ஆயமாகக் கொண்ட ஒரு தனித்த புள்ளி நேர்க்கோட்டின் மீது உண்டு..
# ஆள்கூற்று முறைமை

## கார்ட்டீசிய ஆய முறைகள்

ஆய முறையின் முன்வடிவத்துக்கான சிறந்த எடுத்துக்காட்டு கார்ட்டீசிய ஆய முறையாகும். ஒரு தளத்தில் இரு செங்குத்துக் கோடுகளை தேர்ந்தெடுத்து, ஒரு இருப்புப் புள்ளியின் ஆயங்களாக கோடுகளில் இருந்து அமையும் குறியமைந்த தொலைவுகளாகும். இது ஒரு தளத்தில் உள்ள ஒவ்வொரு புள்ளியையும் துல்லியமாய்க் குழப்பம் ஏதும் இன்றிக் குறிக்கப் பயன்படும் ஒரு முறை.  
முப்பருமானத்தில், மூன்று செங்குத்துத் தளங்கள் தேர்ந்தெடுக்கப்படுகின்றன. இதில் அமையும் ஓர் இருப்புப் புள்ளியைன் ஆயங்கள் அந்தத் தளங்களில் இருந்து அமையும் குறியிட்ட தொலைவுகள் ஆயங்களாக அமைகின்றன. பல பருமான அல்லது *n* பருமான யூக்கிளிடிய வெளியில் அமையும் ஓர் இருப்புப் புள்ளியின் ஆயங்கள் *n* குறியிட்ட தொலைவுகளால் குறிக்கப்படும்.  
திசையையும் ஆயங்களின் அச்சுகளின் வரிசைமுறையையும் பொறுத்து இது வலஞ்சுழி அமைப்பாகவோ இடஞ்சுழி அமைப்பாகவோ அமையலாம். பலவகை ஆய முறைகளில் இதுவும் ஒன்றாகும்.
# ஆள்கூற்று முறைமை

## வட்ட ஆய முறைகள்

மற்றொரு தள ஆய முறை *முனைய* அல்லது *வட்ட ஆய முறை*யாகும். வட்ட ஆய முறை என்பது ஒரு சமதளத்தில் அமைந்துள்ள எப்புள்ளியையும் முறையாகக் குறிப்பிடும் ஒரு முறைமை ஆகும். இம்முறையில் சமதளத்தில் உள்ள எந்தவொரு புள்ளியும் ஒரு ஆரம், ஒரு கோணம் ஆகிய இரண்டு ஆயங்களால் குறிக்கப்பெறுகின்றது.இதில் ஓர் இருப்புப் புள்ளி *முனை* என வழங்குகிறது. இதில் இருந்து தோற்றத்தினை இணைக்கும் கதிர் அல்லது கோடு *முனைய அச்சு* எனப்படுகிறது. தரப்பட்டுள்ள θ கோணத்துக்கு முனை வழியாக ஒரே கோடு மட்டுமே அமையும். Θ கோணம் அச்சில் இருந்து கோடு வரை இடஞ்சுழி முறையில் அளக்கப்படுகிறது. இந்தக் கோட்டில் தோற்றத்தில் இருந்து *r* குறியிட்ட தொலைவில் ஒரே புள்ளி மட்டுமே அமையும்r*. குறிப்பிட்ட இணை ஆயங்களுக்கு (*r*,&nbsp;θ) ஒரு தனிப் புள்ளி அமையும். அன்னல் ஒவ்வொரு புள்லியும் பல இணை ஆயங்களால் குறிப்பிடப்படிகிறது. எடுத்த்காட்டாக, (*r*,&nbsp;θ), (*r*,&nbsp;θ+2π), (−*r'',&nbsp;θ+π) ஆகிய அனைத்துமே ஒரே புள்ளிக்கான இணை முனையவகை ஆயங்கள் ஆகும். தரப்பட்ட θ மதிப்புக்கு, முனை (0, θ) ஆல் குறிக்கப்படும்.